Vrou huur glo neefs om haar man te vermoor | Netwerk24
Parow-dubbelmoord: Polisie soek glo familielid
Die polisie is glo op soek na ’n familielid van Jesse Hess (19) in verband met die dubbelmoord op haar en haar oupa Chris Lategan (85).
Kind verkrag, ma meld dit nie aan
’n Sesjarige meisie wat glo al verskeie kere deur ’n minderjarige seun verkrag is, het uiteindelik hulp gekry nadat kleuterskoolonderwyseresse in Hennenman, die hulp van ’n polisielid ingeroep het.
Halfbroer vas ná dood van 9-jarige
’n Negejarige meisie se halfbroer is in verband met haar dood in hegtenis geneem nadat haar lyk in ’n buitetoilet in Phomolong by Hennenman in die Vrystaat gekry is.
Paralimpiese kampioen sterf ná motor hom tref
Australië is Woensdag in rou gedompel ná die nuus dat sy vyfmalige Paralimpiese kampioen Kieran Modra in ’n motorongeluk dood is.
SA se Sheryl laat Afrika-rekord in Dubai spat
Suid-Afrika se Sheryl James het Woensdagoggend in Dubai in die 100 m-uitdunne in die T37-afdeling op die Wêreld-para-atletiekbyeenkoms die Afrika-rekord verbeter.
Gatland maak hart oop oor dogter se dood
Warren Gatland het onthul dat sy eerste dogter op die ouderdom van vier maande dood is.
Dís Saica se probleem met Anoj Singh, Transnet
Die Suid-Afrikaanse Instituut vir Geoktrooieerde Rekenmeesters wil by Anoj Singh weet hoe die koste vir 1 064 lokomotiewe vir Transnet van R38,6 miljard tot R54,5 miljard kon styg.
Capitec-direkteur verkoop ál sy aandele
Seker een van die bekendste kortverkopers in Suid-Afrika, Jean Pierre Verster, het al sy aandele in Capitec verkoop, en dít boonop op ’n hoogtepunt.
Vakbonde reg vir staak by SAL, eis 8%-verhoging
Die SAL het kennisgewing van twee vakbonde gekry wat hulle die reg gee om binne 48 uur te begin staak.
'Seksvoorligting-herrie' is bohaai oor niks
Kiwanuka een van dié dekade se bestes
Op die sanger Michael Kiwanuka se jongste album, Kiwanuka, kan ’n mens die ryk klanke van ’n man hoor wat tuisgekom het in sy buitestanderskap, skryf Danie Marais. Hy ken vier sterre aan die album toe.
‘Friends’ onderhandel wél oor reünie
Aanhangers van die gewilde Friends-reeks kan maar begin uitsien om die sterre van die reeks weer almal saam op die kleinkassie te sien.
Kaapstad Opera vier mondigwording
Kaapstad-opera (KO) het vir sy mondigwording volgende jaar Suid-Afrikaanse sangers met ’n internasionale agtergrond genooi om in hul vieringsopera te sing.
Deur Alzane Narrain 18 Oktober 2019 20:36
Daarvolgens het Duduzile Khobotlo (36) na bewering ’n deposito van R2 000 aan haar neefs, Tshepo Blankwe (23) en Tebhoho Matona (30), betaal om haar man, Lentsoe Khobotlo (40), se lot te verseël.
Duduzile word daarvan aangekla dat sy haar man op 14 Desember verlede jaar buite hul huis in die Meqheleng-woongebied by Ficksburg laat vermoor het.
Sy was glo die enigste begunstigde van verskeie lewenspolisse van haar man.
Die staat beweer die drie het sedert Oktober beplan aan die moord op Lentsoe sodat Duduzile die geld uit die polisse kon kry.
Duduzile het glo haar neefs in Oktober verlede jaar genader om haar man te vermoor. Sy het glo aan hulle voorgehou dat Lentsoe haar mishandel en dat hy van plan was om van haar te skei.
Die dag van die moord het die twee mans glo vir Lentsoe by sy huis ingewag. Toe hy tuiskom het die twee hom by die hek doodgeskiet, beweer die staat.
Blankwe het ’n bekentenis afgelê oor almal se rol in Lentsoe se skietdood.
Die staat beweer Duduzile het Blankwe ná sy vrylating op borgtog herhaaldelik gebel. Sy het hom glo gesmeek om die polisie nie van haar rol in die moord te vertel nie.
Blankwe het glo die foonoproepe opgeneem en aan die polisie gegee.
Die drie verskyn einde vandeesmaand in die rondgaande hooggeregshof in Bethlehem op aanklagte van moord, sameswering om moord te pleeg, bedrog en regsverydeling.
Meer oor: Duduzile Khobotlo | Ficksburg | Moordsaak
Malema verloor in saak teen oud-EFF-LP
Anoj Singh van Eskom-faam daag nie op vir tugverhoor
Die Springbok moet val – Ndlozi